**Zmluva o poskytnutí služieb**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade s ustanoveniami zákona č. 351/2011 Z. z. o elektronických komunikáciách v znení neskorších predpisov (ďalej len “Zmluva")

medzi zmluvnými stranami:

Obchodné meno:

Sídlo:

Zastúpený:

IČO:

DIČ:

IČ DPH:

Číslo účtu:

Zápis:

(ďalej len **„Poskytovateľ“**)

a

Obchodné meno: Exportno-importná banka Slovenskej republiky, skrátene EXIMBANKA SR

Sídlo: Grösslingová 1, 81109 Bratislava

Zastúpený: .................

IČO: 35722959

DIČ: 2020990796

IČ DPH: SK2020990796

Bankové spojenie: IBAN: SK2281600000003592280010

(ďalej len **„Objednávateľ“**)

**I.**

**Predmet Zmluvy**

1. Predmetom tejto Zmluvy je záväzok Poskytovateľa poskytovať Objednávateľovi elektronické komunikačné služby špecifikované v Prílohe č. 1 (ďalej len **„Služby"**) a záväzok Objednávateľa uhrádzať Poskytovateľovi za poskytnuté Služby dojednanú cenu, a to všetko za podmienok stanovených v tejto Zmluve.

**II.**

**Cena a platobné podmienky**

1. Cena za predmet tejto Zmluvy je dohodnutá v súlade s ust. § 3 ods. 1 zákona č. 18/1996 Z.z. o cenách v znení neskorších predpisov a vyhláškou MF SR č.87/1996 Z. z., ktorou sa vykonáva zákon o cenách.
2. Ceny jednotlivých Služieb sú uvedené v Prílohe č. 2 Zmluvy - Cenník produktov a služieb.
3. Zmluvné strany sa dohodli, že celková cena za Služby počas platnosti tejto Zmluvy nepresiahne výšku ceny za Služby uvedenú v ponuke Poskytovateľa ako uchádzača na predmet zákazky „Internetové služby, Telefónne služby a prenos údajov, Doména“ verejného obstarávateľa EXIMBANKA SR.
4. K cenám bude pripočítaná aktuálna sadzba DPH v zmysle platných právnych predpisov.
5. Cena za predmet Zmluvy zahŕňa všetky náklady Poskytovateľa súvisiace s poskytovaním Služieb v zmysle tejto Zmluvy t.j. všetky jednorazové, pravidelné a minútové poplatky tak, aby boli garantované všetky požiadavky Objednávateľa v zmysle tejto Zmluvy a súťažných podkladov, ktoré tvoria prílohu č. 3 tejto Zmluvy.
6. Jednotkové ceny sú pevné a nemenné počas celej doby trvania Zmluvy. Jednotkové ceny môžu byť zmenené počas trvania Zmluvy len v prípade legislatívnych zmien alebo administratívnych opatrení štátu.
7. Fakturácia bude uskutočňovaná mesačne. Poskytovateľ vystaví pre Objednávateľa jednu spoločnú faktúru za všetky skutočne zrealizované Služby v príslušnom kalendárnom mesiaci.
8. Na účely fakturácie sa za deň dodania predmetu Zmluvy považuje posledný deň obdobia, na ktoré sa platba vzťahuje.
9. Úhrada za uskutočnené plnenie predmetu Zmluvy sa uskutoční bezhotovostne na účet Poskytovateľa na základe vyššie uvedenej faktúry, ktorá je splatná do 30 dní od jej doručenia do podateľne v sídle Objednávateľa, ak sa zmluvné strany písomne nedohodnú inak.
10. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať všetky tieto náležitosti, Objednávateľ je oprávnený faktúru vrátiť Poskytovateľovi na zmenu, doplnenie alebo opravu. V takom prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej, zmenenej alebo doplnenej faktúry do sídla Objednávateľa.
11. V prípade omeškania s úhradou jednotlivých faktúr je Poskytovateľ oprávnený požadovať od Objednávateľa zaplatenie zákonných úrokov z omeškania.

**III.**

**Plnenie predmetu Zmluvy**

1. Poskytovateľ sa zaväzuje bezodkladne po nadobudnutí účinnosti tejto Zmluvy, najneskôr však do 30 dní poskytnúť Objednávateľovi Služby, a to bez prerušenia funkčnosti existujúcich poskytovaných telekomunikačných služieb.
2. Poskytovateľ nie je oprávnený podmieňovať prípadné poskytnutie akýchkoľvek zliav a zvýhodnených cien v zmysle tejto Zmluvy žiadnymi obmedzeniami a požiadavkami (napr. minimálny obrat Objednávateľa, minimálna priemerná mesačná fakturovaná suma za poskytnuté Služby v zmysle tejto Zmluvy ).
3. Poskytovateľ je povinný na vyžiadanie a podľa potreby Objednávateľa poskytovať Objednávateľovi informácie súvisiace s využívaním Služieb Poskytovateľa.
4. Objednávateľ sa zaväzuje poskytnúť Poskytovateľovi na základe písomnej žiadosti Poskytovateľa, primeranú súčinnosť potrebnú na plnenie predmetu tejto Zmluvy.
5. Objednávateľ a Poskytovateľ sa zaväzujú určiť a splnomocniť kontaktnú osobu, ktorá bude oprávnená v mene a na účet Objednávateľa alebo Poskytovateľa rokovať a vykonávať všetky potrebné právne úkony vo všetkých záležitostiach súvisiacich s plnením tejto Zmluvy.
6. Kontaktné osoby sú uvedené v prílohe č. 4 tejto Zmluvy. V prípade zmeny kontaktnej osoby, sú zmluvné strany povinné najneskôr do 3 dní od účinnosti zmeny, o tejto zmene písomne informovať druhú zmluvnú stranu.
7. Objednávateľ má právo na bezplatné odstránenie porúch v poskytovaní Služby, ktoré nezavinil a riadne reklamoval podľa článku VI. tejto Zmluvy.
8. Objednávateľ má právo na vrátenie pomernej časti ceny vo výške podľa Zmluvy za čas neposkytovania Služby zavineného Poskytovateľom.
9. Poskytovateľ je povinný písomne oznámiť Objednávateľovi prostredníctvom kontaktnej osoby čas plánovaného obmedzenia alebo prerušenia poskytovania Služieb z dôvodu vykonávania opráv, servisu alebo údržby siete alebo telekomunikačného zariadenia, a to elektronickou poštou, pričom obmedzenie alebo prerušenie poskytovanie Služieb nesmie významne obmedziť alebo ohroziť prevádzku Objednávateľa.

1. Poskytovateľ je povinný bezodkladne oznámiť Objednávateľovi dátum sprístupnenia Služieb, identifikačné údaje a technické parametre umožňujúce Objednávateľovi prístup k Službe.
2. Poskytovateľ je povinný dodať a prenechať do prenájmu Objednávateľovi aj všetky potrebné zariadenia pre riadne poskytnutie Služieb, ak sa zmluvné strany nedohodnú inak. Cena za prenájom takýchto zariadení je zahrnutá v cene za poskytnutie Služieb.
3. Po ukončení platnosti tejto Zmluvy, je Objednávateľ povinný bezodkladne, najneskôr však do 30 dní od ukončenia Zmluvy, vrátiť Poskytovateľovi všetky poskytnuté zariadenia v súvislosti s poskytovaním Služieb.
4. Poskytovateľ je povinný zabezpečiť aby poskytovanie Služieb bolo v súlade s platnou legislatívou v oblasti ochrany osobných údajov.

**IV.**

**Preberacie konanie**

1. Za účelom otestovania a preverenia funkčnosti poskytnutých Služieb sa v mieste poskytovania Služby obe Zmluvné strany zaväzujú zrealizovať preberacie konanie.
2. Preberacie konanie zvoláva vždy Poskytovateľ alebo v jeho mene oprávnená osoba podľa Zmluvy, ktorý o ňom informuje Objednávateľa minimálne 3 (tri) pracovné dni pred plánovaným termínom preberacieho konania faxom, príp. telefonicky alebo emailom na kontaktné čísla alebo adresy Objednávateľa uvedené v Zmluve. Oznámenie o zvolaní preberacieho konania bude obsahovať adresu miesta preberacieho konania, dátum a čas preberacieho konania.
3. Objednávateľ je povinný poskytnúť všetku potrebnú primeranú súčinnosť k odovzdaniu a prevzatiu Služby.
4. O výsledku preberacieho konania bude spísaný Protokol v dvoch (2) vyhotoveniach, pre každú zmluvnú stranu po jednom (1) vyhotovení.
5. Objednávateľ je povinný zúčastniť sa preberacieho konania a prevzatie funkčnej Služby potvrdiť podpisom Protokolu; deň podpisu Protokolu sa považuje za deň zriadenia Služby, ak nie je v Zmluve uvedené inak.
6. V prípade, ak na uskutočnenie preberacieho konania nie je nevyhnutne potrebná osobná prítomnosť Poskytovateľa a/alebo Objednávateľa, zašle alebo doručí Poskytovateľ Objednávateľovi dve (2) vyhotovenia Protokolu podpísané Poskytovateľom na adresu Objednávateľa podľa Zmluvy. Objednávateľ je povinný prevzatie Služby potvrdiť podpisom Protokolu, a jedno (1) vyhotovenie ním podpísaného Protokolu bezodkladne zaslať na adresu Poskytovateľa.
7. Ak v priebehu preberacieho konania vyjdú najavo funkčné obmedzenia alebo nezhody technických parametrov, ktoré znemožnia poskytovanie Služby v dohodnutej kvalite, zmluvné strany v Protokole spíšu zoznam týchto obmedzení a nezhôd a určia primeranú lehotu pre ich odstránenie. Pre takýto prípad sa Poskytovateľ zaväzuje zriadiť Službu v lehote uvedenej v Protokole, ak takáto v Protokole uvedená nie je, zaväzuje sa Službu zriadiť v lehote do 5 dní odo dňa spísania Protokolu.

**V.**

**Zodpovednosť za škodu**

1. Poskytovateľ zodpovedá za škodu, ktorú spôsobí Objednávateľovi porušením povinností uvedených v tejto Zmluve.
2. Za škodu Poskytovateľ nezodpovedá, ak

a) k porušeniu povinností došlo za okolností vylučujúcich zodpovednosť podľa § 374

Obchodného zákonníka;

b) Objednávateľ spôsobí výpadok alebo obmedzenie pripojenia nesprávnym zásahom v delegovanej administrácii cez webové rozhranie, prípadne iným svojím konaním,

c) Poskytovateľ nezodpovedá Objednávateľovi za neposkytovanie Služby v dohodnutom rozsahu a kvalite, ak Objednávateľ nepoužíva vhodné koncové zariadenie, a na túto skutočnosť bol riadne upozornený Poskytovateľom.

1. Objednávateľ zodpovedá za škodu, ktorú spôsobí Poskytovateľovi porušením povinností uvedených v tejto Zmluve.
2. Zmluvné strany sa dohodli, že Objednávateľ zodpovedá iba za skutočnú škodu. Zmluvné strany sa dohodli, že celková výška náhrady za škodu spôsobenú Objednávateľom nepresiahne výšku skutočne uhradenej Ceny za Služby podľa tejto Zmluvy.

**VI.**

**Vady**

1. Objednávateľ môže reklamovať poruchu a/alebo vady v poskytovaní Služieb alebo Poskytovateľom poskytnutého zariadenia a/alebo správnosť ceny fakturovanej za poskytovanú Službu (ďalej spoločne len **„Vada“**).
2. Reklamácia musí byť písomná a musí byť doručená Poskytovateľovi, pričom písomná forma sa považuje za zachovanú aj vtedy, ak bola doručená Poskytovateľovi prostredníctvom help desku alebo na e-mail ..................
3. V reklamácií je Objednávateľ povinný uviesť svoje identifikačné údaje, a to najmä obchodné meno, adresu sídla, IČO, a jasným a zrozumiteľným spôsobom popísať reklamovanú Vadu, a to najmä uvedením jej prejavov a miesta výskytu Vady, vrátanie uvedenia závažnosti vady. V prípade reklamovanej nesprávnosti ceny Služby aj uvedenie, v čom vidí Objednávateľ nesprávnosť výpočtu.
4. Reklamácie prešetruje Poskytovateľ. Výsledok prešetrenia a vybavenia reklamácie oznámi Objednávateľovi písomne, a to bezodkladne. V prípade ak sa jedná o závažnú alebo kritickú Vadu, Poskytovateľ je povinný oznámiť Objednávateľovi písomne výsledok prešetrenia a vybavenia reklamácie najneskôr do 24 hodín od nahlásenia Vady. V ostatných prípadoch je Poskytovateľ povinný oznámiť Objednávateľovi písomne výsledok prešetrenia a vybavenia reklamácie v lehote najviac 5 dní od nahlásenia Vady, pričom po vzájomnej dohode zmluvných strán je v odôvodnených prípadoch možné túto lehotu predĺžiť.
5. Ak Objednávateľ nebude spokojný s vybavením reklamácie, môže túto eskalovať na štatutárny orgán Poskytovateľa. V prípade ak nebude spor ohľadom reklamácie vyriešený štatutárnym orgánom Poskytovateľa k spokojnosti Objednávateľa do 5 dní od eskalovania, môže Objednávateľ požiadať Telekomunikačný úrad SR o mimosúdne riešenie sporu podľa § 75a Zákona č. 351/2011 Z. z. o elektronických komunikáciách. Návrh treba podať bezodkladne, najneskoršie do 45 (štyridsaťpäť) dní od doručenia oznámenia o prešetrení reklamácie. Tým nie je dotknuté právo Objednávateľa domáhať sa ochrany na súde.

**VII.**

**Trvanie Zmluvy a spôsoby jej ukončenia**

1. Zmluva sa uzatvára na dobu určitú 24 mesiacov odo dňa nadobudnutia jej účinnosti.
2. Táto Zmluva zaniká:

a) uplynutím času, na ktorý bola uzavretá;

b) písomnou dohodou zmluvných strán;

c) odstúpením.

1. V prípade zániku Zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku Zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Zmluvy dohodou.
2. Od tejto Zmluvy možno odstúpiť v súlade s ustanoveniami § 344 a nasl. Obchodného zákonníka. Odstúpenie od Zmluvy musí byť druhej zmluvnej strane písomne oznámené a doručené. Odstúpenie nadobudne účinnosť dňom doručenia písomného oznámenia o odstúpení od Zmluvy druhej zmluvnej strane, pričom zmluvné strany sa dohodli, že v rovnaký deň zaniká aj Zmluva.
3. Objednávateľ je oprávnený odstúpiť od tejto Zmluvy najmä, ak:
4. Poskytovateľ ani po predchádzajúcej písomnej výzve Objednávateľa neposkytuje dohodnuté Služby v rozsahu, kvalite a cene podľa tejto Zmluvy alebo ich poskytuje s vadami a nezjedná nápravu ani do 10 dní od doručenia písomnej výzvy;
5. Poskytovateľ opakovane neodstráni reklamovanú vadu poskytovanej Služby v určenom čase;
6. Poskytovateľ je oprávnený odstúpiť od tejto Zmluvy, ak Objednávateľ:
7. nezaplatil cenu za poskytnuté Služby ani do 45 dní po dni splatnosti,
8. Poskytovateľ nebude uplatňovať voči objednávateľovi žiadne sankcie za ukončenie zmluvy dohodou alebo odstúpenie od zmluvy. Objednávateľ v takom prípade zaplatí len za skutočne poskytnuté Služby.

**VIII.**

**Spoločné a záverečné ustanovenia**

1. Táto Zmluva a vzťahy vzniknuté na základe tejto Zmluvy sa riadia ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi Slovenskej republiky, okrem tých práv a povinností zmluvných strán, ktoré sú výslovne upravené v zákone č. 351/2011 Z. z. o elektronických komunikáciách v znení neskorších predpisov.
2. Prípadné spory vyplývajúce z realizácie obsahu tejto Zmluvy, ktoré sa zmluvným stranám napriek obojstrannej snahe nepodarí vyriešiť vzájomnou dohodou, je oprávnený riešiť príslušný súd Slovenskej republiky.
3. Poskytovateľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinnosti) vyplývajúcich z tejto Zmluvy bez predchádzajúceho písomného súhlasu Objednávateľa.
4. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne, ak sa zmluvné strany nedohodnú inak. Za deň doručenia sa považuje deň prevzatia písomnosti.
5. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy" alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
6. Zmluvné strany sa dohodli, že Zmluvu je možné zmeniť len písomnými číslovanými dodatkami a dohoda o zrušení Zmluvy musí byť písomná. Dodatok k Zmluve ako aj dohoda o zrušení Zmluvy musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Zmluve alebo dohody o zrušení Zmluvy nedošlo.
7. Podľa tejto Zmluvy budú zmluvné strany postupovať aj po ukončení jej platnosti, pokiaľ ide o vyrovnanie a vysporiadanie svojich vzájomných vzťahov a nárokov, ktoré na základe tejto Zmluvy vznikli.
8. Neoddeliteľnou súčasťou tejto Zmluvy sú prílohy k nej, ktoré konkretizujú a bližšie špecifikujú podmienky predmetu tejto Zmluvy, a to :

a) Príloha č. 1 - Špecifikácia predmetu zmluvy

b) Príloha č. 2 - Cenník produktov a služieb

c) Príloha č. 3 – Súťažné podklady

d) Príloha č. 4. - Kontaktné osoby

1. Neoddeliteľnou súčasťou tejto Zmluvy sú aj vysvetlenia súťažných podkladov (ak sú). V prípade, ak vysvetlenia súťažných podkladov menia alebo dopĺňajú dokumenty tvoriace túto Zmluvu, v takom prípade majú pred týmito dokumentmi tvoriacimi Zmluvu prednosť a platia vysvetlenia súťažných podkladov.
2. Zmluva sa vyhotovuje v štyroch vyhotoveniach, z ktorých po podpísaní každá zo zmluvných strán obdrží po dve vyhotovenia.
3. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť nadobúda dňom nasledujúcim po dni jej zverejnenia v Centrálnom registri zmlúv.
4. Poskytovateľ súhlasí so zverejnením textu tejto zmluvy podľa legislatívy platnej v Slovenskej republike.
5. Poskytovateľ dodá najneskôr do jedného pracovného dňa po podpise zmluvy znenie zmluvy vrátane príloh v elektronickej forme vo formáte PDF s možnosťou vyhľadávania pre zverejnenie zmluvy v Centrálnom registri zmlúv vedenom Úradom vlády SR.
6. Strany uzavierajúce túto zmluvu prehlasujú, že túto zmluvu pred jej podpísaním prečítali, že bola uzavretá po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentickosť dohody potvrdzujú svojimi podpismi.

|  |  |
| --- | --- |
| V ........................., dňa ....................................\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EXIMBANKA SR | V ........................., dňa ....................................\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_POSKYTOVATEĽ |